CELEX: 32012D0815
Language: sl
Date: 2012-12-19 00:00:00
Title: 2012/815/EU, Euratom: Izvedbeni sklep Komisije z dne 19. decembra 2012 o spremembi Odločbe 96/564/Euratom, ES o pooblastitvi Avstrije, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2012) 9539)

21.12.2012   
            
            
               SL
            
            
               Uradni list Evropske unije
            
            
               L 352/57
            
         IZVEDBENI SKLEP KOMISIJE
   z dne 19. decembra 2012
   o spremembi Odločbe 96/564/Euratom, ES o pooblastitvi Avstrije, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
   (notificirano pod dokumentarno številko C(2012) 9539)
   (Besedilo v nemškem jeziku je edino verodostojno)
   (2012/815/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               Avstrija lahko na podlagi člena 378(1) Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) še naprej obdavčuje transakcije iz točke 2 dela A Priloge X. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               Avstrija lahko na podlagi člena 378(2)(a) Direktive 2006/112/ES še naprej uporablja oprostitev plačila davka za transakcije iz točk 5 in 9 dela B Priloge X. Te transakcije je treba upoštevati pri določitvi osnove za sredstva iz naslova DDV.
            
         
               (3)
            
            
               Za namene uporabe člena 28(3)(a) Šeste direktive je bila Avstrija v skladu z odstavkom 2(h) Priloge IX (Obdavčitev) k Aktu o pristopu Republike Avstrije k Evropskim skupnostim (3) pooblaščena, da do 31. decembra 1996 za storitve zobnih tehnikov pri opravljanju poklicne dejavnosti in zobne proteze, ki jih zobozdravniki in zobni tehniki dobavljajo avstrijskim ustanovam za socialno varnost, zaračunava DDV v skladu s točko 2 Priloge E. Zato bi morala tudi pooblastitev, ki jo je Komisija v zvezi s tem odobrila za namene določitve osnove za lastna sredstva iz naslova DDV, prenehati.
            
         
               (4)
            
            
               Za namene uporabe člena 28(3)(b) Šeste direktive je bila Avstrija v skladu z odstavkom 2(i) Priloge IX (Obdavčitev) k Aktu o pristopu Republike Avstrije k Evropskim skupnostim pooblaščena, da oprosti davka na dodano vrednost telekomunikacijske storitve, ki jih opravljajo javne poštne službe, dokler Svet ne sprejme skupne sheme za obdavčenje takih storitev ali do datuma, ko jo bodo vse sedanje države članice, v katerih se trenutno uporablja popolna oprostitev, prenehale uporabljati, pri čemer velja datum, ki nastopi prej, v vsakem primeru pa do 31. decembra 1995. Zato bi morala tudi pooblastitev, ki jo je Komisija v zvezi s tem odobrila za namene določitve osnove za lastna sredstva iz naslova DDV, prenehati.
            
         
               (5)
            
            
               V primeru Avstrije je Komisija na podlagi Uredbe (EGS, Euratom) št. 1553/89 sprejela Odločbo 96/564/Euratom, ES (4) o pooblastitvi Avstrije z učinkom od 1. januarja 1995, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene.
            
         
               (6)
            
            
               Komisija je Avstrijo pozvala, naj preveri, ali sta navedeni pooblastitvi, odobreni Avstriji brez izrecne časovne omejitve, še vedno potrebni, in to potrdi Komisiji. Avstrija je potrdila, da pooblastitvi nista več potrebni.
            
         
               (7)
            
            
               Zaradi jasnosti in preglednosti pravil Unije bi bilo treba določbe, ki so zastarele ali so prenehale veljati, razveljaviti.
            
         
               (8)
            
            
               Ukrepi iz tega sklepa so v skladu z mnenjem Svetovalnega odbora za lastna sredstva –
            
         SPREJELA NASLEDNJI SKLEP:
   Člen 1
   1.   Točka 1 člena 2 Odločbe 96/564/Euratom, ES se črta.
   2.   Točka 2 člena 2 Odločbe 96/564/Euratom, ES se črta.
   Člen 2
   Ta sklep je naslovljen na Republiko Avstrijo.
   
      V Bruslju, 19. decembra 2012
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL C 241, 29.8.1994, str. 336.
   
      (4)  UL L 247, 28.9.1996, str. 39.